Artur Vader

Artur Vader (vene keeles Артур Павлович Вадер; 16. veebruar 1920 Gorbovo küla, Orša maakond, Mogiljovi kubermang; praegune Liozna maakond, Viciebski oblast, Valgevene – 25. mai 1978 Tallinn) oli Eesti NSV partei- ja riigitegelane, Eesti NSV Ülemnõukogu Presiidiumi esimees 1970–1978.

Sündis 1885. aastal asutatud eesti külas talupoja perekonnas.

Ametikäik
1940–1941 koolidirektor
1941–1942 Punaarmees, sai Moskva kaitselahingutes haavata
1943–1945 Moskva Mehaanikatehnikumi direktor
1945–1948 NSVL Tekstiilitööstuse Ministeeriumi Üleliidulise Õppekombinaadi direktor

Tegevus NLKP-s
1943 astus NLKP-sse
1954 lõpetas NLKP Keskkomitee Kõrgema Parteikooli.
1972 sai ajalookandidaadi kraadi.

 Tegevus Eestis  
1948. aastast EK(b)P Keskkomitee instruktor
1949/1950, EK(b)P Tallinna Linna Kalinini Rajoonikomitee II sekretärArtur Pauli p. Vader, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 191
1950–1952 EK(b)P Harju Maakonnakomitee I sekretär
1952–1959 EKP Tallinna Linnakomitee sekretärEesti NSV Ülemnõukogu Presiidiumi seadlus Eesti NSV Ülemnõukogu Presiidiumi aukirjadega autasustamise kohta Tallinna saksa fašistlikest vallutajatest vabastamise 10. aastapäeva puhul. Viljaka ja laitmatu töö eest, seoses Tallinna saksa fašistlikest vallutajatest vabastamise 10. aastapäevaga, autasustada Eesti NSV Ülemnõukogu Presiidiumi aukirjaga järgmisi töötajaid: Vader, Artur Pauli p. EKP Tallinna Linnakomitee sekretär, Eesti NSV Teataja, nr 13, 20. oktoober 1954. lk 262 
1954–1958 EKP revisjonikomisjoni liige
1959–1963 NLKP Keskkomitee aparaadi töötaja
1963–1964 EKP Keskkomitee ja Eesti NSV Ministrite Nõukogu Partei- ja Riigikontrolli Komitee esimees, EKP Keskkomitee sekretär, Eesti NSV Ministrite Nõukogu esimehe asetäitja
8. jaanuar 1964 – 11. veebruar 1971 EKP Keskkomitee II sekretär
1964–1978 EKP Keskkomitee liige
1964–1978 EKP Keskkomitee büroo liige
1966–1971 NLKP Keskkomitee liikmekandidaat
22. detsember 1970– 25. mai 1978 Eesti NSV Ülemnõukogu Presiidiumi esimees 
1971–1978 NSV Liidu Ülemnõukogu Presiidiumi esimehe asetäitja
1971–1978 NLKP Keskkomitee liige
NSVL Ülemnõukogu VI–IX koosseisu saadik 
Eesti NSV Ülemnõukogu VI, VII, VIII, IX koosseisu saadik 

Artur Vaderit olevat tahetud määrata Eesti NSV haridusministriks, kuid selle koha sai siiski Ferdinand Eisen.

Tunnustus
1965 Lenini orden
1973 Oktoobrirevolutsiooni orden

Mälestuse jäädvustamine
28. septembril 1978 anti Saku Keskkoolile Artur Vaderi nimi. See muudeti ära juba 1990. aastatel. 

Raamatud
Eestimaa Kommunistlik Partei töörahva võitluse avangardis: vabariigi parteiorganisatsiooni kogemusi NLKP XXIII kongressi otsuste elluviimisel. Tallinn 1969
Vennalikus liidus. Tallinn 1972; inglise keeles Equal among equals. Tallinn 1974; soome keeles Tasavertaisten liitossa. Tallinn 1975
Külalislahkes Kamerunis. Tallinn 1972
Itaalia päikese all. Tallinn 1973
NSV Liidu konstitutsioon kui sotsialistliku demokraatia arengu manifest. Tallinn 1978

Isiklikku
Artur Vader oli väga tüse ja armastas alkoholi juua. Fotograaf Harald Leppiksoni sõnul käis ta paraadide ja demonstratsioonide ajal Vabaduse väljaku tribüünilt ära Vene Draamateatri baaris joomas. 

Martti Soosaar jutustab, kuidas skulptor August Vomm Vaderist suurest tammepakust, mille sõjaväelased Vaderi käsul ateljeesse tassisid, portreed tegi. Vader lubas Vommile portree eest armee maastikuauto. Vader võttis Vommi ateljeesse Oru tänavas seanssidele joogid kaasa. Kord prantsatas Vader Vommi käimla potti. Pärast seda vahejuhtumit Vader enam seanssidele ei tulnud ja Vommil jäi auto saamata.

Vader laskis end presidendiks kutsuda. Johannes Käbin pidas suure portree teha laskmist isikukultuseks. 

Tema tütar ja poeg ning lapselapsed elavad Eestis.

 Viited 

 Kirjandus 
Martti Soosaar. ...juba paotub, kuigi kriginaga. // Looming, 2005, nr 7, lk 1075–1076

 Välislingid 
Haud Tallinna Metsakalmistul





Kategooria:EKP Keskkomitee liikmed
Kategooria:EKP Keskkomitee büroo liikmed
Kategooria:Eesti NSV VI Ülemnõukogu liikmed
Kategooria:Eesti NSV VII Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:NSV Liidu Ülemnõukogu saadikud
Kategooria:NSV Liidu Ülemnõukogu Rahvuste Nõukogu saadikud‎
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Eestlased Valgevenes
Kategooria:Metsakalmistule maetud
Kategooria:Sündinud 1920
Kategooria:Surnud 1978